**ОБАВЕШТЕЊЕ**

**О НАСТАВЉАЊУ ПРИЈЕМА ПРИЈАВА ПО ЈАВНОМ ПОЗИВУ**

**ЗА СУФИНАНСИРАЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА ГРАЂАНА КОЈИ НЕ СПАДАЈУ У СОЦИЈАЛНО УГРОЖЕНУ КАТЕГОРИЈУ НА ТЕРИТОРИЈИ ГРАДА НИША ЗА 2024. ГОДИНУ**

На основу обезбеђених додатних финансијских средстава из Анекса I Уговора о суфинансирању дела Програма енергетске санације породичних кућа и станова грађана који не спадају у социјално угрожену категорију који спроводи Град Ниш, број 570/2025-01 од 17.03.2025. године, Обавештавамо да се наставља пријем пријава по Јавном позиву за суфинансирање мера енергетске санације породичних кућа и станова грађана који не спадају у социјално угрожену категорију на територији Града Ниша за 2024. годину (,,Службени лист Града Ниша“, број 108/2024).

Позивамо све грађане који не спадају у социјално угрожену категорију на територији Града Ниша као будуће Крајње кориснике**,** да се јаве за следеће мере:

* 1. Замена спољних прозора и врата и других транспарентних елемената термичког омотача;
  2. Постављање термичке изолације спољних зидова, подова на тлу и осталих делова термичког омотача према негрејаном простору;
  3. Постављање термичке изолације испод кровног покривача или таванице;
  4. Замена постојећег грејача простора на чврсто гориво, течно гориво, гас или електричну енергију (котао или пећ) ефикаснијим котлом на гас;
  5. Замена постојећег грејача простора на чврсто гориво, течно гориво или електричну енергију (котао или пећ) ефикаснијим котлом на биомасу;
  6. Уградња топлотних пумпи;
  7. Замена постојеће или уградња нове цевне мреже, грејних тела и пратећег прибора;
  8. Уградња соларних колектора у инсталацију за централну припрему потрошне топле воде;
  9. Уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије који су у складу са законом неопходни приликом прикључења на дистрибутивни систем;

**Рок за подношење пријава тече од дана објављивања овог Обавештења и трајаће до утрошка додатно обезбеђених финансијских средстава.**

Конкурсна документација за Јавни позив може се преузети на званичној интернет страници Града Ниша ([www.ni.rs](http://www.ni.rs).), званичној интернет страници Градске управе за локални економски развој и инвестиције ([www.investnis.rs](http://www.investnis.rs).) или на шалтерима Јединственог управног места у ул. Николе Пашића бр. 24, Ниш.

Одштампани, попуњени и потписани пријавни образац доставља се заједено са предвиђеном пратећом документацијом из главе VII Јавног позива, непосредно (лично) на шалтерима Јединственог управног места, у ул. Николе Пашића бр. 24, Ниш, у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА СУФИНАНСИРАЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА ГРАЂАНА КОЈИ НЕ СПАДАЈУ У СОЦИЈАЛНО УГРОЖЕНУ КАТЕГОРИЈУ НА ТЕРИТОРИЈИ ГРАДА НИША ЗА 2024. ГОДИНУ - НЕ ОТВАРАТИ-”**

са пуном адресом пошиљаоца на полеђини коверте, на адресу:

**Град Ниш**

**Градска управа за органе Града, грађанска стања и људске ресурсе**

**ул. Николе Пашића бр. 24, Ниш**

**за**

**-Комисију за реализацију мера енергетске санације-**

или посредно (поштом).

Све додатне информације и обавештења подносилац пријаве може затражити на шалтерима Јединственог управног места у улици Николе Пашића бр. 24, Ниш или на е-mail: [uleri.info@gu.ni.rs](mailto:uleri.info@gu.ni.rs)

Напомена:

Орган Града по службеној дужности има обавезу да изврши увид, прибави и обради податке о чињеницама о којима се води службена евиденција, а који су неопходни у поступку одлучивања и то посебно за:

- извод из листа непокретности;

- пресек стања о измиреним обавезама по основу јавних прихода везаних за објекте за које се аплицира;

ако се са тим, у виду Прилога 5 сложи будући Крајњи корисник. У супротном, будући Крајњи корисник биће дужан да сам обавезно достави наведене документе уз остале прописане Јавним позивом.